หลังเมื่อวันที่ 23 ต.ค. ที่ผ่านมา พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี เสด็จพระดำเนินพร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา และสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงพระดำเนินออกจากศาลาสหทัยสมาคม ในพระบรมมหาราชวัง ไปตามถนนจักรีจรัล ออกประตูวิเศษไชยศรี แล้วเลี้ยวขวาพระดำเนินไปตามถนนหน้าพระลาน เพื่อเยี่ยมพสกนิกรที่มาเฝ้าฯ รับเสด็จฯ ทรงโบกพระหัตถ์ แย้มพระสรวลทักทายพสกนิกรอย่างใกล้ชิด ทรงมีพระราชปฏิสันถารกับประชาชน สร้างความปลื้มปิติให้แก่พสกนิกรอย่างหาที่สุดมิได้  หนึ่งในพสกนิกรที่มีโอการรับเสด็จอย่างใกล้ชิด คือ นายฐิติวัฒน์ ธนการุณย์ ชายที่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงจำได้ว่าเป็นผู้ชูพระบรมฉายาลักษณ์ ท่ามกลางผู้ชุมนุม ณ ห้างดังย่านปิ่นเกล่า พร้อมตรัสชื่นชมว่า กล้ามาก เก่งมาก ขอบใจ จนมีคลิปภาพเผยแพร่ในโลกออนไลน์นั้น  ล่าสุดนายฐิติวัฒน์ โพสต์ภาพผ่านเฟซบุ๊กส่วนตัว ว่าตนเองได้สักข้อความพระราชดำรัสบนแขนข้างขวา เพื่อย้ำเตือนตนเองถึงเหตุการณ์ในวันดังกล่าวด้วย
พระบาทสมเด็จพระเจ้าอยู่หัว พระบาทสมเด็จพระเจ้าอยู่หัว
สมเด็จพระนางเจ้าฯ พระบรมราชินี สมเด็จพระนางเจ้าฯ พระบรมราชินี
นายฐิติวัฒน์ ธนการุณย์ นายฐิติวัฒน์ ตนเอง ตนเอง